Document ID: 32007R0941

UREDBA KOMISIJE (ES) št. 941/2007
z dne 7. avgusta 2007
o izdaji izvoznih dovoljenj sistema B za sadje in zelenjavo (breskve)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1),
ob upoštevanju Uredbe Komisije (ES) št. 1961/2001 z dne 8. oktobra 2001 o podrobnih pravilih za uporabo Uredbe Sveta (ES) št. 2200/96 glede izvoznih nadomestil za sadje in zelenjavo (2) in zlasti člena 6(6) Uredbe,
ob upoštevanju naslednjega:
(1)
Uredba Komisije (ES) št. 628/2007 (3) določa okvirne količine, za katere se lahko izdajo izvozna dovoljenja sistema B.
(2)
Glede na informacije, s katerimi danes razpolaga Komisija, obstaja nevarnost, da se okvirne količine, določene za tekoče izvozno obdobje za breskve, v kratkem prekoračijo. Ta prekoračitev bo vplivala na pravilno delovanje režima izvoznih nadomestil za sadje in zelenjavo.
(3)
V izogib takšnemu stanju je treba zavrniti zahtevke za dovoljenja sistema B za breskve, izvožene po 7. avgustu 2007, do konca tekočega izvoznega obdobja -
SPREJELA NASLEDNJO UREDBO:
Člen 1
Zahtevki za izvozna dovoljenja sistema B za breskve, vloženi v skladu s členom 1 Uredbe (ES) št. 628/2007, za katere se odobrijo izvozne deklaracije po 7. avgustu in pred 1. novembrom 2007, se zavrnejo.
Člen 2
Ta uredba začne veljati 8. avgusta 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. avgusta 2007

Labels: 3
17